Συντεταγμένες: 44°46′29.820″N 17°12′42.170″E﻿ / ﻿44.77495000°N 17.21171389°E﻿ / 44.77495000; 17.21171389


Το **Πανεπιστήμιο της Μπάνια Λούκα** ( σερβικά: Универзитет у Бањој Луци‎) είναι ένα δημόσιο πανεπιστήμιο στην ομώνυμη πόλη, της Σερβικής Δημοκρατίας της Βοσνίας, στη Βοσνία και Ερζεγοβίνη. Έχει 17 σχολές, 811 άτομα ακαδημαϊκό προσωπικό και 11.186 σπουδαστές. Είναι το δεύτερο παλαιότερο πανεπιστήμιο της χώρας, μετά το Πανεπιστήμιο του Σεράγεβο. 

Το πανεπιστήμιο έχει δύο πανεπιστημιούπολεις, που βρίσκονται κοντά στο κέντρο της πόλης και στον ποταμό Βέρμπας. Διαθέτει εστίες για τη διαμονή των φοιτητών, εστιατόρια, αθλητικές εγκαταστάσεις, δωμάτια υπολογιστών και φοιτητικούς συλλόγους. Το Πανεπιστήμιο της Μπάνια Λούκα έχει συνεργασίες με πολλά πανεπιστήμια της διεθνούς κοινότητας. Στους πιο σημαντικούς αποφοίτους του Πανεπιστημίου περιλαμβάνονται: η Πρωθυπουργός της Σερβικής Δημοκρατίας της Βοσνίας Ζέλικα Τσβιγιάνοβιτς, κ.α.

Ιστορία
-------

 Σχολή Φυσικών Επιστημών και Μαθηματικών 
 Οικονομική Σχολή 
### Μεταπολεμικά χρόνια

Προτού ιδρυθεί το Πανεπιστήμιο της Μπάνια Λούκα, στην περιοχή υπήρχαν ήδη μερικά ιδρύματα της τριτοβάθμιας εκπαίδευσης. Το 1950 ιδρύθηκε η πρώτη σχολή της Μπάνια Λούκα, η Παιδαγωγική Σχολή, που το πρώτο έτος της λειτουργίας της είχε 38 φοιτητές και φοιτήτριες. Το 1961 ιδρύθηκε η Σχολή Μηχανολόγων Μηχανικών και το 1969 η Οικονομική Σχολή. 

### 1975-1992

Το Πανεπιστήμιο της Μπάνια Λούκα ιδρύθηκε την 7η Νοεμβρίου 1975, και ήταν το δεύτερο πανεπιστήμιο που ιδρύθηκε στη Σοσιαλιστική Δημοκρατία της Βοσνίας και Ερζεγοβίνης. Το πρώτο έτος της λειτουργίας του είχε 7.079 φοιτητές, από τους οποίους οι 3.445 ήταν τακτικοί και οι 2.356 βρίσκονταν στο πρώτο έτος των σπουδών τους.

Στα πρώτα χρόνια της λειτουργίας του, το πανεπιστήμιο αντιμετώπισε σοβαρά προβλήματα έλλειψης ακαδημαϊκού και διοικητικού προσωπικού με τα κατάλληλα προσόντα. Το 1976, τέθηκε σε εφαρμογή ένα πενταετές αναπτυξιακό πρόγραμμα για το Πανεπιστήμιο της Μπάνια Λούκα. Επικεντρώθηκε στην κατασκευή φοιτητικής εστίας, εγκαταστάσεων αθλητισμού και ψυχαγωγίας, στις πολιτιστικές δραστηριότητες και στις χορηγίες υποτροφιών. Το 1978 ιδρύθηκε η Ιατρική Σχολή. Την περίοδο 1980-1985 το πανεπιστήμιο αναπτύχθηκε περαιτέρω, και οι εγκαταστάσεις του είχαν 12.000 τ.μ. λειτουργικών χώρων. Πολλές από τις Σχολές αναβαθμίστηκαν σε εξοπλισμό και υποδομές, όπως και η Πανεπιστημιακή Βιβλιοθήκη "Πέταρα Κότσιτς". Το 1985 το Πανεπιστήμιο είχε εκδώσει 47 διδακτικά εγχειρίδια και 95 ακαδημαϊκά βιβλία. 

Το ακαδημαϊκό έτος 1987/88 τα προγράμματα σπουδών του Πανεπιστημίου αναβαθμίστηκαν και εκσυγχρονίστηκαν. Και η δομή του προσωπικού βελτιώθηκε, ενώ πέρασε ο νόμος ότι όλοι οι καθηγητές πρέπει να έχουν διδακτορικά διπλώματα. Το ίδιο έτος, ο Πρύτανης του Πανεπιστημίου της Μπάνια Λούκα διετέλεσε μια θητεία στην Προεδρία της Ένωσης Πανεπιστημίων της Γιουγικοσλαβίας. Το 1989/90 προήδρευσε στην Ένωση Πανεπιστημίων της Σοσιαλιστικής Δημοκρατίας της Βοσνίας και Ερζεγοβίνης. Από το 1989 το Πανεπιστήμιο είναι μέλος της Ομάδας Εργασίας Άλπεων-Αδριατικής, ένα δίκτυο συνεργασίας με πολλά πανεπιστήμια του εξωτερικού. 

### Πόλεμος της Βοσνίας, 1992-1995

Ο Πόλεμος της Βοσνίας, το 1992-95, ήταν μία περίοδος γενικής κρίσης αλλά η λειτουργία του πανεπιστημίου δε σταμάτησε. Αρχικά παρατηρήθηκε μείωση στον αριθμό των φοιτητών, αλλά τελικά το ενδιαφέρον για σπουδές ανέκαμψε. Το 1992 ιδρύθηκαν η Σχολή Γεωργίας και η Σχολή Δασολογίας, το 1994 η Σχολή Φιλοσοφίας με 11 τμήματα, το 1995 η Αρχιτεκτονική Σχολή και η Σχολή Πολιτικών Μηχανικών και το 1996 η Σχολή Φυσικών Επιστημών και Μαθηματικών.

### Σύγχρονη εποχή

Το ακαδημαϊκό έτος 1995/96 στο μόνιμο προσωπικό του Πανεπιστημίου της Μπάνια Λούκα περιλαμβάνονταν 69 καθηγητές, 69 αναπληρωτές καθηγητές και 110 βοηθοί. Για να καλυφθούν οι ανάγκες των νέων σχολών και τμημάτων, προσλήφθηκαν επιπλέον 351 διδάσκοντες μερικής απασχόλησης από ξένα πανεπιστήμια, κυρίως της Ομοσπονδιακής Δημοκρατίας της Γιουγκοσλαβίας.

Το ακαδημαϊκό έτος 2007/08 στα προγράμματα σπουδών του Πανεπιστημίου της Μπάνια Λούκα εφαρμόστηκε η "Διαδικασία της Μπολόνια", της οποίας πρωταρχικός στόχος ήταν η δημιουργία του ευρωπαϊκού χώρου τριτοβάθμιας εκπαίδευσης. Αποσκοπεί στην εισαγωγή ενός συστήματος ακαδημαϊκών τίτλων που είναι εύκολα αναγνωρίσιμοι και συγκρίσιμοι, στην προώθηση της κινητικότητας των σπουδαστών, των διδασκόντων και των ερευνητών και στην εξασφάλιση υψηλής ποιότητας μάθησης και διδασκαλίας. Στο πλαίσιο αυτής, εφαρμόστηκε ένα Ευρωπαϊκό Σύστημα Μεταφοράς και Συσσώρευσης Πιστωτικών Μονάδων στο οποίο ο φόρτος εργασίας για κάθε φοιτητή πλήρους φοίτησης αποτιμάται σε 60 πιστωτικές μονάδες ετήσια, και οι εξετάσεις αξιολόγησης γίνονται ανά εξάμηνο. Τα προγράμματα σπουδών βασίζονται σε ένα πρότυπο τριών σταδίων (πτυχίο+ειδίκευση+διδακτορικό).

Το 2009 ιδρύθηκαν η Σχολή Φιλολογίας, η Σχολή Πολιτικών Επιστημών και η Σχολή Μεταλλειολόγων. Από την 13η Απριλίου 2011, το Πανεπιστήμιο της Μπάνια Λούκα είναι πλήρες μέλος της Ευρωπαϊκής Ένωσης Πανεπιστημίων. Επίσης, έχει συμμετάσχει στα προγράμματα TEMPUS, CEEPUS και 7ο Πρόγραμμα Πλαίσιο.

Οργάνωση
--------

### Σχολές

Νομική σχολή
Τεχνολογική Σχολή
Το πανεπιστήμιο αποτελείται από 17 σχολές:

* Ακαδημία Τεχνών
* Σχολή Αρχιτεκτονικής, Πολιτικών Μηχανικών και Γεωδαισίας
* Οικονομική Σχολή
* Σχολή Ηλεκτρολόγων Μηχανικών
* Φιλοσοφική Σχολή
* Σχολή Μηχανολόγων Μηχανικών
* Σχολή Μεταλλειολόγων
* Ιατρική Σχολή
* Γεωργική Σχολή
* Νομική Σχολή
* Σχολή Φυσικών Επιστημών και Μαθηματικών.
* Σχολή Δασολογίας
* Σχολή Φιλολογίας
* Σχολή Πολιτικών Επιστημών
* Τεχνολογική Σχολή
* Σχολή Φυσικής Αγωγής και Αθλητισμού

Διεθνείς συνεργασίες
--------------------

Το Πανεπιστήμιο της Μπάνια Λούκα έχει πάνω από 200 συμφωνίες συνεργασίας με άλλα πανεπιστήμια από όλον τον κόσμο. Το πανεπιστήμιο ακολουθεί στρατηγική διεθνοποίησης σε επίπεδο πολιτικής, επιστημονικής έρευνας, διδασκαλίας και συστημάτων υποστήριξης, διεκδικώντας αναγνώριση στην Ευρωπαϊκή και τη διεθνή κοινότητα. Συμμετέχει σε προγράμματα ανταλλαγής φοιτητών και προσωπικού, όπως τα: Erasmus και CEEPUS και στο Πρόγραμμα διευρωπαϊκής κινητικότητας για πανεπιστημιακές σπουδές TEMPUS.

Αξιοσημείωτοι απόφοιτοι και μέλη ΔΕΠ
------------------------------------

### Απόφοιτοι

* Αλεξάνδρα Σβόροβιτς: Συγγραφέας, δημοσιογράφος και βιβλιοθηκονόμος
* Μποριάνα Κρίστο: πολιτικός
* Ντράγκαν Μπογκντάνιτς: πολιτικός
* Ντράγκο Πργκομέτ: μέλος του Κροατικού Κοινοβουλίου
* Ίγκορ Σρνάντακ: πολιτικός
* Μλάντεν Ίβανιτς: πολιτικός
* Όγκνιεν Τάντιτς: πολιτικός
* Τάνια Στούπαρ-Τριφούνοβιτς: ποιήτρια
* Αέλικα Τσβιγιάνοβιτς: πολιτικός
* Ζέλικο Κοπάνια: συντάκτης εφημερίδας
* Ζέλικο Τόπιτς: Αντιπρόεδρος του Ευρωπαϊκού Γραφείου Διπλωμάτων Ευρεσιτεχνίας

Παραπομπές
----------

1. 1 2  *Directory of Open Access Journals*.
2. ↑  «University of Banja Luka – About the University». Πανεπιστήμιο της Μπάνια Λούκα. Μπάνια Λούκα.
3. 1 2  О Универзитету. *unibl.org* (στα Serbian). Ανακτήθηκε στις 8 Μαΐου 2018. CS1 maint: Μη αναγνωρίσιμη γλώσσα (link)
4. ↑  «Равномјерна подршка јавним универзитетима». Government of Republika Srpska. Ανακτήθηκε στις 13 Ιανουαρίου 2019.
5. 1 2  «ENROLLED STUDENTS» (PDF). *rzs.rs.ba*. Ανακτήθηκε στις 29 Νοεμβρίου 2019.
6. ↑  «University of Banja Luka». *Top Universities* (στα Αγγλικά). 10 Οκτωβρίου 2017. Ανακτήθηκε στις 10 Ιανουαρίου 2020.
7. 1 2 3  «Оснивање и историјат Универзитета». Ανακτήθηκε στις 13 Ιανουαρίου 2019.
8. ↑  Belgrade, Computing Centre, School of Electrical Engineering, University of. «History | UNIBL». *unibl.org* (στα Αγγλικά). Ανακτήθηκε στις 10 Ιανουαρίου 2020.
9. 1 2  «Оснивање и историјат Универзитета». Ανακτήθηκε στις 13 Ιανουαρίου 2019.
10. ↑  «EUR-Lex - c11088 - EN - EUR-Lex». *eur-lex.europa.eu*. Ανακτήθηκε στις 12 Ιανουαρίου 2020.
11. ↑  Belgrade, Computing Centre, School of Electrical Engineering, University of. «History | UNIBL». *unibl.org* (στα Αγγλικά). Ανακτήθηκε στις 12 Ιανουαρίου 2020.
12. ↑  Belgrade, Computing Centre, School of Electrical Engineering, University of. «International Associations Membership | UNIBL». *unibl.org* (στα Αγγλικά). Αρχειοθετήθηκε από το πρωτότυπο στις 3 Οκτωβρίου 2019. Ανακτήθηκε στις 12 Ιανουαρίου 2020.
13. ↑  «Archived copy». Αρχειοθετήθηκε από το πρωτότυπο στις 30 Οκτωβρίου 2012. Ανακτήθηκε στις 24 Ιανουαρίου 2013.
14. ↑  «Archived copy». Αρχειοθετήθηκε από το πρωτότυπο στις 8 Δεκεμβρίου 2013. Ανακτήθηκε στις 24 Ιανουαρίου 2013.
15. ↑  «Archived copy». Αρχειοθετήθηκε από το πρωτότυπο στις 8 Δεκεμβρίου 2013. Ανακτήθηκε στις 24 Ιανουαρίου 2013.
16. ↑  Belgrade, Computing Centre, School of Electrical Engineering, University of. «Faculties | UNIBL». *unibl.org* (στα Αγγλικά). Ανακτήθηκε στις 12 Ιανουαρίου 2020.
17. ↑  Belgrade, Computing Centre, School of Electrical Engineering, University of. «Cooperation Agreements | UNIBL». *unibl.org* (στα Αγγλικά). Ανακτήθηκε στις 12 Ιανουαρίου 2020.
18. ↑  Belgrade, Computing Centre, School of Electrical Engineering, University of. «Strategy of Internationalization | UNIBL». *unibl.org* (στα Αγγλικά). Ανακτήθηκε στις 12 Ιανουαρίου 2020.
19. ↑  Belgrade, Computing Centre, School of Electrical Engineering, University of. «International Educational Projects | UNIBL». *unibl.org* (στα Αγγλικά). Ανακτήθηκε στις 12 Ιανουαρίου 2020.
20. ↑  Belgrade, Computing Centre, School of Electrical Engineering, University of. «Exchange of students and staff | UNIBL». *unibl.org* (στα Αγγλικά). Ανακτήθηκε στις 12 Ιανουαρίου 2020.
21. ↑  «Алумни УНИБЛ | Алумни». *alumni.unibl.org*. Ανακτήθηκε στις 12 Ιανουαρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 148091513
* LCCN: no2003059707
* ISNI: 0000 0000 9971 9023

 |

 |